पड़ोस वाली आंटी ने देख लिया तो क्या होगा? कई बार युवतियों को इस तरह की परवा बहुत होती है. भले ही दोनों के बीच कुछ न हो, लेकिन लोगों से ऐसे डरते हैं मानो दुनिया का सब से बड़ा अफेयर उन दोनों के बीच ही चल रहा हो. अगर आप दोनों एकसाथ शौपिंग कर भी रहे हैं और किसी जानने वाले ने देख लिया तो डरें नहीं. उन से छिपेंगे तो उन का शक और भी गहरा होगा इसलिए छिपने के बजाय पास जा कर उन्हें अपने दोस्त से मिलवाएं. आप के ऐसा करने पर उन के मन का शक निकल जाएगा, लेकिन अगर छिपाया तो कहानी बन जाएगी. अब यह आप पर है कि आप क्या करना चाहती हैं.